Suchinthana/ta-wikipedia huggingface dataset:
ரொபின் தம்பு

ரொபின் தம்பு (Robin Tampoe, டிசம்பர் 29, 1930 - மார்ச் 23, 2000) என அழைக்கப்படும் ரவீந்திரா குமாரசுவாமி தம்பு (Rabindra Commarasamy Tampoe) இலங்கையின் முன்னோடித் திரைப்படத் தயாரிப்பாளரும் இயக்குநரும் ஆவார். தமிழரான இவர் சிங்கள மொழித் திரைப்படங்களையே தயாரித்தார். இவர் தயாரிப்பாளரும் இயக்குனருமான டபிள்யூ. எம். எஸ். தம்புவின் மகன் ஆவார்.

வாழ்க்கைச் சுருக்கம்
யாழ்ப்பாணத்தில் பிறந்த ரொபின் தம்பு யாழ்ப்பாணம் மத்திய கல்லூரியில் கல்வி கற்றார். 1950களின் நடுவில் கொழும்பு சட்டக் கல்லூரியில் சட்டம் பயில இணைந்தார். ஆனாலும், திரைப்படத் துறையில் ஆர்வம் மிகுந்து தனது 25வது அகவையில் தனது தந்தையாரின் வழியில் திரைப்படத் தொழிலில் இறங்கினார். 1958 ஆம் ஆண்டில் தந்தையாருடன் இணைந்து செப்பாலி என்ற சிங்களத் திரைப்படத்தை இயக்கினார். இத்திரைப்படம் முழுமையாக இந்தியாவில் தயாரிக்கப்பட்டது. 1960 ஆம் ஆண்டில் சிங்களத் திரைப்படங்கள் இந்தியாவில் தயாரிக்கப்படுவது தடை செய்யப்பபட்ட பின்னர், தந்தையும் மகனும் இலங்கையில் தமது தொழிலை ஆரம்பித்தனர். 1959 முதல் 1974 ஆம் ஆண்டுக் காலப்பகுதியில் 20 திரைப்படங்களைத் தயாரித்துள்ளார். இவர் ஜா-எல என்ற இடத்தைச் சேர்ந்த ரீட்டா பெர்னாண்டோ என்னும் சிங்களப் பெண்ணைத் திருமணம் புரிந்தார். இவர்களுக்கு ஆறு பிள்ளைகள். மூத்தவர் விலாசினி தம்பு-ஹாட்டின் ரீயூனியன் பல்கலைக்கழகத்தில் மூத்த விரிவுரையாளராகப் பணியாற்றுகிறார். தனது தந்தையின் வாழ்க்கை வரலாற்றை இவர் நூலாக வெளியிட்டுள்ளார். ரொபின் தம்புவின் மகன் சஞ்சீவ் தம்புவும் திரைப்படத் தயாரிப்பில் ஈடுபட்டவர்.

ரொபின் தம்பு திரைப்படத் தயாரிப்பில் மட்டுமல்லாது திரைப்பட இறக்குமதித் தொழிலும் ஈடுபட்டார். அத்துடன், கொழும்பு, மற்றும் வெளியூர்களில் பல திரையரங்குகளையும் சொந்தமாக இயக்கினார். இவற்றில் யாழ்ப்பாணத்தில் உள்ள ரீகல், வெல்லம்பிட்டி விலாசினி திரையரங்குகள் குறிப்பிடத்தக்கவை. 1983 ஆம் ஆண்டில் இலங்கையில் இனக்கலவரம் வெடித்ததை அடுத்து இவர் திரைப்படத் தொழிலில் இருந்து விலகிக் கொண்டார்.

இயக்கிய திரைப்படங்கள்
 செப்பாலி (1958)
 சிரிமாலி (1959)
 சுவினீத்தா லலானி (1961)
 சுகத தேவி பிதுமா (1962)
 உடு சந்தே களு வல (1963)
 சுலலிதா சோபனி (1964)
 சாமஜே அப்பி ஒக்கொம சமனாய் (1964)
 சுதோ சுது (1965)
 சஞ்சீவன செவனெல்லே (1966)
 மகாதெனா முத்த (1966)
 சனசிலி சுவய (1966)
 தேகக்கக துக்க (1968)
 பிக் பொக்கெட் (1969)
 அத மெகெமாய் (1972)
 சுரேக்கா (1974)

மேற்கோள்கள்

இலங்கைத் திரைப்பட இயக்குநர்கள்
2000 இறப்புகள்
சிங்களத் திரைப்படத் தயாரிப்பாளர்கள்
1930 பிறப்புகள்
யாழ்ப்பாணம் மத்திய கல்லூரி பழைய மாணவர்கள்
யாழ்ப்பாணத்து நபர்கள்
இலங்கைத் திரைப்படத் தயாரிப்பாளர்கள்
இலங்கைத் தமிழ்த் திரைப்பட இயக்குநர்கள்
ஆயுதப்பரிகரணம்

ஆயுதப் பரிகரணம் என்பது ஆயுதங்களைக் குறைத்தல், கட்டுப்படுத்தல், அழித்தல் என்று பொதுவாக பொருள் கொள்ளப்படுகிறது. எனினும் ஆயுதப்பரிகரணம் மற்றும் ஆயுத கட்டுப்பாடு என்பன ஒன்றுக்கொன்று முரண்பாடுடையன. அணு ஆயுதங்களின் பயன்பாட்டைக் குறைக்க, அழிக்க அணு ஆயுதப் பரிகரணங்கள் உண்டு. இதற்கான மாநாடுகள் பல நிகழ்ந்துள்ளன.

இணைப்புகள்
 ஐ.நா சபையின் ஆயுதப் பரிகரணக் குழு

மேற்கோள்கள்

ஆயுதங்கள்
மாடத்தருவி

தோமஸ் பிக்சர்சின் பேனரில், பி. ஏ. தோமஸ் அவர்களின் இயக்கத்தில் வெளியானது இப்படம். இது 1967 ஆம் ஆண்டில் வெளியான மலையாளத் திரைப்படம்.

பணியாற்றியோர்
திக்குறிசி சுகுமாரன் நாயர்
கே. பி. உமர்
சி. ஐ. போள்
அடூர் பாசி
முதுகுளம் ராகவன் பிள்ளை
வஹாப் காஸ்மீரி
சிதம்பரனாத்
ஒ. ராமதாஸ்
எம். ஜி. மேனோன்
பிரதாபசந்திரன்
சிறோபாபு
சான்டோ கிருஷ்ணன்
ஸ்டண்ட் பாஸ்கர்
புனலூர் அலக்ஸ்
வர்கிஸ் வடகரை
பி. எ. கிருஷ்ணன்
சி. எம். ஆப்ரஹாம்
கத்ரூர் பரதன்
சங்கனாசேரி மணி
நந்தகுமார்
கொல்லம் மணி
ஈப்பன்
கமலாதேவி
உஷாகுமாரி
டி. ஆர். ஓமனா
சாந்தி
சுகுமாரி
கலாவதி

பாடல்கள்
இசை - பி. எ. சிதம்பரநாத்

மேற்கோள்கள்

வெளி இணைப்புகள் 
இன்டர்நெட் மூவி டேட்டாபேசில்  மாடத்தருவி

1967 மலையாளத் திரைப்படங்கள்
இந்திய மலையாளத் திரைப்படங்கள்
வார்சா பல்கலைக்கழகம்

வார்சா பல்கலைக்கழகம் ((, () 1816-ஆம் ஆண்டு நிறுவப்பட்ட, போலந்திலுள்ள மிகப் பெரிய பல்கலைக்கழகமாகும். இப்பல்கலைக்கழகம், வெவ்வேறான துறைகளில் 37 வகையான பாட திட்டங்களை அளிக்கிறது. மேலும் மானுடவியல், தொழினுட்பம், அறிவியல் ஆகிய துறைகளில் நூற்றுக்கும் அதிகமான சிறப்புப் பயிற்சிகளை வழங்குகிறது.

மேற்கோள்கள்

போலந்தின் பல்கலைக்கழகங்கள்
தமிழ்மொழி வகுப்புகள் உள்ள பல்கலைக்கழகங்கள்
ம. க. சிவாஜிலிங்கம்

மகாலிங்கம் கனகலிங்கம் சிவாஜிலிங்கம் (Mahalingam Kanagalingam Shivajilingam) இலங்கைத் தமிழ் அரசியல்வாதியும் முன்னாள் நாடாளுமன்ற உறுப்பினரும் ஆவார்.

அரசியலில்
2001 டிசம்பர் நாடாளுமன்றத் தேர்தலில் சிவாஜிங்கம் தமிழ்த் தேசியக் கூட்டமைப்பின் வேட்பாளராக யாழ்ப்பாண மாவட்டத்தில் போட்டியிட்டு வெற்றி பெற்று முதற்தடவையாக நாடாளுமன்றம் சென்றார். 2004 ஏப்ரல் நாடாளுமன்றத் தேர்தலில் மீண்டும் போட்டியிட்டு வெற்றி பெற்றார்.

சிவாஜிலிங்கம் 2010 அரசுத்தலைவர் தேர்தலில் சுயேட்சை வேட்பாளராகப் போட்டியிடு 9,662 வாக்குகளைப் பெற்று (0.09%) ஒன்பதாவதாக வந்து தோல்வியடைந்தார்.

2010 தேர்தலில் இவரை தமிழ்த் தேசியக் கூட்டமைப்பு தனது வேட்பாளர் பட்டியலில் இணைக்கவில்லை. இதனை அடுத்து இவர் தான் பிரதிநிதித்துவப்படுத்தும் தமிழீழ விடுதலை இயக்கம் (டெலோ) இலிருந்தும், தமிழ்த் தேசியக் கூட்டமைப்பு (ததேகூ) இலிருந்தும் விலகி, தமிழ்த் தேசிய விடுதலைக் கூட்டமைப்பு என்ற பெயரில் புதிய அரசியல் கட்சியை ஆரம்பித்தார். இக்கூட்டமைப்பின் சார்பில் இவர் 2010 நாடாளுமன்றத் தேர்தலில் போட்டியிட்டுத் தோல்வியடைந்தார். 2011 சூன் மாதத்தில் தனது கட்சியைக் கலைத்து விட்டு மீண்டும் டெலோ, மற்றும் ததேகூ இல் இணைந்தார்.

சிவாஜிலிங்கம் 2011 உள்ளூராட்சி சபைத் தேர்தல்களில் தமிழ்த் தேசியக் கூட்டமைப்பின் வேட்பாளராக வல்வெட்டித்துறை நகரசபைக்குப் போட்டியிட்டு நகரசபை உறுப்பினராகத் தேர்ந்தெடுக்கப்பட்டார். 2013 மாகாணசபைத் தேர்தலில் யாழ்ப்பாண மாவட்டத்தில் போட்டியிட்டு வட மாகாண சபை உறுப்பினரானார். மாகாண சபை உறுப்பினருக்கான பதவிப் பிரமானத்தை முள்ளிவாய்க்கால் கிராமத்தில் சமாதான நீதவான் ஒருவரின் முன்னிலையில் எடுத்துக் கொண்டார்.

2015 நாடாளுமன்றத் தேர்தலில் சிவாஜிலிங்கம் சுயேட்சைக் குழு ஒன்றில் குருணாகலை மாவட்டத்தில் போட்டியிட்டார். இவரது குழு எந்த நாடாளுமன்ற இடங்களையும் பெறவில்லை.

மேற்கோள்கள்

1957 பிறப்புகள்
வாழும் நபர்கள்
இலங்கையின் 12வது நாடாளுமன்ற உறுப்பினர்கள்
இலங்கையின் 13வது நாடாளுமன்ற உறுப்பினர்கள்
இலங்கை இந்துக்கள்
இலங்கைத் தமிழ் அரசியல்வாதிகள்
தமிழ்த் தேசியக் கூட்டமைப்பு அரசியல்வாதிகள்
தமிழீழ விடுதலை இயக்க உறுப்பினர்கள்
வட மாகாண சபை உறுப்பினர்கள்
யாழ்ப்பாணத்து நபர்கள்
இருபத்தொராம் நூற்றாண்டு இலங்கை அரசியல்வாதிகள்
உழவூர்

கேரளத்தின் கோட்டயம் மாவட்டத்தில் உழவூர் கிராம பஞ்சாயத்தின் கீழ் உட்பட்ட கிராமம் இது. 
இந்தியாவின் பத்தாவது குடியரசுத் தலைவர் கே. ஆர். நாராயணன் இவ்வூரைப் பிறப்பிடமாகக் கொண்டவர்.

அருகில் உள்ள முக்கிய நகரங்கள்
 கொச்சி (54 கி.மீ)
 கோட்டயம் (31.5 கி.மீ)
 திருச்சூர் (104 கி.மீ)
 திருவனந்தபுரம் (190 கி.மீ)
 வாகமண் (50 கி.மீ)
 குமரகம் (45 கி.மீ)

போக்குவரத்து 
சாலைப் போக்குவரத்திற்கு பாலை என்னும் ஊர் உள்ளது. தொடருந்து நிலையங்களில் கோட்டயம், எறணாகுளம் தொடருந்து நிலையங்கள் அருகில் உள்ளன. வான்வழிப் போக்குவரத்திற்கு ஏதுவாக கொச்சி, நெடும்பாசேரி வானூர்தி நிலையங்கள் அருகிலுள்ளன.

பெயர்க் காரணம்  
இங்கு உழவுத் தொழில் முதன்மையானது என்பதால், உழவு, ஊர் என்னும் சொற்களைக் கொண்டு இவ்வூர் இப்பெயரை அடைந்தது.

மக்கள் 
இங்கு வாழும் மக்கள் கிறித்தவ, இந்து சமய நம்பிக்கையைக் கொண்டுள்ளனர்.

தட்பவெப்பம்

அண்டைய நகரங்களும் ஊர்களும்

அண்டைக் கிராமங்கள் 
 மோனிப்பள்ளி
 வெளியன்னூர்
 கூத்தாட்டுகுளம்
 எலஞ்ஞி
 குறவிலங்ஙாட்

மேற்கோள்கள்

இணைப்புகள் 
 About Uzhavoor  ஆங்கிலத்தில்
 K R Narayan ஆங்கிலத்தில்

கோட்டயம் மாவட்டத்திலுள்ள கிராமங்கள்
மோனிப்பள்ளி

கேரளத்தின் கோட்டயம் மாவட்டத்தில் உழவூர் கிராம பஞ்சாயத்திற்கு உட்பட்டது இக்கிராமம். 
முற்காலத்தில், மோகனப்பள்ளி (அழகிய ஊர்) என்றும் முனிப்பள்ளி (முனிவர்களின் இடம்) என்றும் அழைக்கப்பட்டது. திருவாங்கூர் சமஸ்தானத்தின் மையப் பகுதியில் அமைந்திருந்த இவ்வூர் இஞ்சி, சுக்கு விற்பனைக்கு பெயர் பெற்றிருந்தது. கிறித்தவ தேவாலயங்களும், கோயில்களும் உள்ளன.

வேளாண்மை 
மஞ்சள், ரப்பர், இஞ்சி ஆகியன விளைகின்றன. இஞ்சியில் இருந்து எடுக்கப்படும் மோனிப்பள்ளி சுக்கு பிரபலமான ஒன்று.

போக்குவரத்து
சாலை வழி - கூத்தாட்டுகுளத்திற்கும் குறவிலங்ஙாடிற்குமான சாலையில் இடையில் அமைந்துள்ளது மோனிப்பள்ளி.
ரயில் வழி - கோட்டயம்
விமான வழி - கொச்சி, நெடும்பாசேரி

அண்டைக் கிராமங்கள் 
 உழவூர்
 வெளியன்னூர்
 கூத்தாட்டுகுளம்
 எலஞ்ஞி
 குறவிலங்ஙாட்

கோட்டயம் மாவட்டத்திலுள்ள கிராமங்கள்
சயேரெட் மட்கல்

சயேரெட் மட்கல் (Sayeret Matkal, () என்பது இசுரேலிய பாதுகாப்புப் படைகளின் சிறப்புப் படைப் பிரிவு ஆகும். முதலாவதும் மிக முக்கியமானதுமான கள புலனாய்வு சேகரிப்புப் பிரிவான இது தந்திரோபாய புலனாய்வுத் தகவல் பெறுவதற்காக எதிரியின் இடத்தின் ஆழ் புலனாய்வு நடவடிக்கையில் ஈடுபடல் உட்பட பங்கரவாத எதிர்ப்பு மற்றும் பயணக்கைதி மீட்பினை இசுரேலுக்கு வெளியிலும் செய்கின்றது. இப்பிரிவு பிரித்தானியாவின் சிறப்பு வான்சேவையினை மாதியாகக் கொண்டு, அதன் விருதுவாக்கான "யார் வெற்றிக்குத் துணிந்தவர்கள்" என்பதை தன் விருதுவாக்காகக் கொண்டது. இது நேரடியாக இசுரேலிய பாதுகாப்புப் படைகளின் இராணுவ புலனாய்வு இயக்குநர் அலுவலகத்தின் கீழ் இயங்குகின்றது. இது இசுரேலிய பாதுகாப்புப் படையில் "பிரிவு" என அழைக்கப்படும்.

உசாத்துணை 

இசுரேலிய படைத்துறை
இராமநாதபுரம் சி. சே. முருகபூபதி

இராமநாதபுரம் சி. சே. முருகபூபதி என்பவர் (பெப்ரவரி 14, 1914 - மார்ச் 21, 1998) தென்னிந்தியாவைச் சேர்ந்த மிருதங்க இசைக் கலைஞர் ஆவார். சிறந்த மிருதங்கக் கலைஞர்களாக விளங்கிய பாலக்காடு டி. எஸ். மணி ஐயர், பழனி சுப்பிரமணிய பிள்ளை ஆகியோரின் சம காலத்தவர் முருகபூபதி ஆவார். இம்மூவரும் ‘மிருதங்க மும்மூர்த்திகள்’ என இசை விமர்சகர்களால் குறிப்பிடப்படுகிறார்கள். 
இவர், மதுரை மாரியப்ப சுவாமிகளின் 
இசை நிகழ்ச்சிகளில் மிருதங்கம் வாசித்துள்ளார்.

ஆரம்பகால வாழ்க்கை 

தமிழ்நாட்டின் இராமநாதபுரத்தில் பிறந்த இவர், தனது தந்தை சித்சபை சேர்வையிடம் ஆரம்பகால இசைப் பயிற்சியினை ஆரம்பித்தார். தொடர்ந்து பழனி முத்தையா பிள்ளையிடம் இசையினைக் கற்றார். முருகபூபதியின் மூத்த தமையன் சி. எஸ். சங்கரசிவம் பாகவதர் என்பவர், முருகபூபதி தனக்கென ஒரு பாணியினை வளர்த்துக் கொள்ள பெரிதும் துணை புரிந்தார். இடது கையினால் மிருதங்கத்தில் செய்யப்படும் வாசிப்பு நுணுக்கங்களை, அக்காலத்து தலைசிறந்த மிருதங்கக் கலைஞர்களில் ஒருவரான கும்பகோணம் அழகநம்பி பிள்ளையிடமிருந்து முருகபூபதி கற்றார்.

தொழில் வாழ்க்கை 

இவர், கீழே குறிப்பிடப்பட்டுள்ள புகழ்மிக்க கருநாடக இசைப் பாடகர்களுக்கு பக்க வாத்தியமாக மிருதங்கம் வாசித்திருக்கிறார்:

 அரியக்குடி இராமானுஜ ஐயங்கார்
 சித்தூர் சுப்பிரமணிய பிள்ளை
 முசிரி சுப்பிரமணிய ஐயர்
 தண்டபாணி தேசிகர்
 செம்பை வைத்தியநாத பாகவதர்
 செம்மங்குடி சீனிவாச ஐயர்
 ஜி. என். பாலசுப்பிரமணியம்
 மதுரை மாரியப்ப சுவாமிகள்
 மதுரை மணி ஐயர்
 எம். டி. இராமநாதன் 
 இராமநாதபுரம் கிருஷ்ணன்
 டி. எம். தியாகராஜன்
 மகாராஜபுரம் சந்தானம்
 மதுரை சோமு
 மதுரை டி. என். சேஷகோபாலன்

இவரின் குறிப்பிடத்தக்க மாணவர்கள்:
 மாவேலிக்கரா சங்கரகுட்டி நாயர்
 காரைக்குடி கிருஷ்ணமூர்த்தி
 கும்பகோணம் பிரேம்குமார் 
 பி. துருவராஜ்
 ஜி. ஹரிசங்கர்

விருதுகள் 
 கலைமாமணி, 1963 
 பத்மஸ்ரீ, 1973
 சங்கீத நாடக அகாதமி விருது, 1975
 தமிழ்நாடு அரசின் ‘மாநிலக் கலைஞர்’ விருது (1979)
 பாலக்காடு மணி ஐயர் விருது (1985)
 இசைப்பேரறிஞர் விருது, வழங்கியது: தமிழ் இசைச் சங்கம், சென்னை.

மேற்கோள்கள்

வெளியிணைப்புகள்
 Tribute to mridangist par excellence

மிருதங்கக் கலைஞர்கள்
1914 பிறப்புகள்
1998 இறப்புகள்
பத்மசிறீ விருது பெற்ற தமிழர்கள்
20 ஆம் நூற்றாண்டுக் கருநாடக இசைக் கலைஞர்கள்
கலைமாமணி விருது பெற்றவர்கள்
பத்மசிறீ விருது பெற்ற கருநாடக இசைக் கலைஞர்கள்
கரிம ஒளிகாலும் இருமுனையம்

கரிம ஒளிகாலும் இருமுனையம் (OLED, organic light-emitting diode) என்பது ஒரு ஒளிகாலும் இருமுனையம் (LED), இதன் உமிழும் மின்னொளிர்வுப் பட்டை ஒரு கரிமச் சேர்வையைக் கொண்டு உருவாக்கப்பட்ட படலம் ஆகும். இச்சேர்வை மின்னூட்டம் பெறும் போது ஒளியை உமிழ்கிறது. கரிமக் குறைக்கடத்தியைக் கொண்ட இந்த மின்னொளிர்வுப் பட்டை இரு மின்முனைகளுக்கிடையில் அமைந்துள்ளது. பொதுவாக, இந்த மின்முனைகளில் ஒன்று ஒளிபுகு தன்மை கொண்டதாக இருக்கும்.

கரிம ஒளிகாலும் இருமுனையங்கள் தொலைக்காட்சிப் பெட்டிகளின் திரைகள், கணினித் திரைகள், நகர்பேசிகள்,  தனிநபர் எண்மத்துணைகள் போன்றவற்றில் எண்ணிமக் காட்சிகளை உருவாக்குவதற்குப் பயன்படுத்தப்படுகின்றன.

மேற்கோள்கள்

மின் உறுப்புகள்
கீழ்க்கட்டளை

கீழ்க்கட்டளை (Keelkattalai) தென் சென்னையின் புறநகர்ப் பகுதியில் பல்லாவர நகராட்சிக்கும். இப்பகுதி செங்கல்பட்டு மாவட்டத்திற்கு உட்பட்டதாக உள்ளது. இந்தப் பகுதியில் நடுத்தர மக்களே அதிகம் வாழ்கின்றனர்.

புள்ளிவிவரங்கள்  
2011 ஆம் ஆண்டு மக்கள் தொகைக் கணக்கெடுப்பின் படி கீழ்க்கட்டளையின் மக்கள் தொகை 27,981 ஆகும்.

வரலாறு 
கீழ்க்கட்டளை என்ற பெயர் கிழக்கு (கிழக்கு) மற்றும் கட்டளை (கிராமம்) என்ற சொற்களிலிருந்து பெறப்பட்டுள்ளது. பல்லவர் காலத்து குடியேற்றமான பல்லாவரம் என்ற பகுதிக்கு "கிழக்கே உள்ள கிராமம்" என்றும் கொள்ளப்படுகிறது. ஆரம்பத்தில், கீழ்கட்டளை ஒரு கிராமப் பஞ்சாயத்தாக இணைக்கப்பட்டது. 1970 ஆண்டு சனவரி மாதம் 17 அன்று சமீன் பல்லாவரம் நகரப் பஞ்சாயத்துடன் இணைக்கப்பட்டது. ஈசா பல்லாவரம் நகரப் பஞ்சாயத்து, அசுத்தினாபுரம் நகரப் பஞ்சாயத்து மற்றும் நெமிலிச்சேரி பஞ்சாயத்து ஆகியவற்றுடன் கீழ்க்கட்டளை நகரப்பஞ்சாயத்தும் சேர்ந்து பல்லாவரம் நகராட்சியாக அமைக்கப்பட்டது.

போக்குவரத்து வசதி 
பெரிய பேருந்து நிலையம் ஒன்று கீழ்க்கட்டளையில் உள்ளது. முக்கியமாக தியாகராய நகர், மடிப்பாக்கம், வேளச்சேரி, திருவான்மியூர் போன்ற பகுதிகளுக்கு இங்கிருந்து பல பேருந்துகள் செல்கின்றன. அருகிலுள்ள இரயில் நிலையம் பல்லாவரம் இரயில் நிலையம் ஆகும்.

மேற்கோள்கள் 

சென்னை சுற்றுப் பகுதிகள்
உருகுணை இராச்சியம்

உறுகுனு இராச்சியம் (கி.மு. நாலாம் நூற்றாண்டுக்கு முன் - கி.பி. பதினாறாம் நூற்றாண்டு) இலங்கையில் உருகுணைப் பகுதியை மையமாகக் கொண்டு எழுந்த இராச்சியங்களின் பொதுப்பெயர். இது இலங்கையின் தற்போதைய தெற்கு மாகாணங்களும் தென்கிழக்கு மாகாணங்களும் இருக்கும் பகுதியில் அமைந்திருந்தது. இதனது தலைநகரமாக மாகாமம் காணப்பட்டது. இது இன்றைய காலத்தின் தென் மாகாணத்தில் உள்ள அம்பலாந்தோட்டைக்கும் திசமகாரமயவுக்கும் அருகில் காணப்படுகிறது. உறுகுணை இராச்சியத்தின் எல்லைகளாக வடக்கில் மகாவலி கங்கையும் வடமேற்கில் களு கங்கையும் உள்ளன. உருகுணையை மையமாக கொண்டு தமிழரும் சிங்களரும் பல்வேறு காலகட்டங்களில் ஆட்சியை அமைத்துள்ளனர்.

உருகுணை இராச்சியத்தின் அரசியல் பின்னணி 
கி.மு. நாலாம் நூற்றாண்டு முதல் கி.மு. மூன்றாம் நூற்றாண்டின் இறுதிப்பகுதி வரை உருகுணை தமிழ் மன்னர்களால் ஆளப்பட்டு வந்தது. இந்நிலையில் வட இலங்கையில் உள்ள அநுராதபுரத்தில் தேவநாம்பிய திச்சன் ஆண்டுவந்தான். தேவநம்பிய தீசனின் பின் அவரது சகோதரனான மகாநாகனே அனுராதபுரத்தின் ஆட்சியாளனாக வரவேன்டும். ஆனாலும் அரச பட்டத்து இராணி தன் மகனுக்கு ஆட்சியை வழங்க எண்ணினாள். மகாநாகனைக் கொல்ல பல சூழ்ச்சிகள் செய்தாள். ஒருமுறை ஒரு மாம்பழத்தில் விசத்தைக் கலந்து அதனை மாம்பழக் கூடையில் வைத்து மகாநாகனுக்கு அனுப்பினாள். இதனை அரசியின் மகன் உண்டு மரணமடைந்தான். இந்தச்சம்பவத்தால் பயந்த மகாநாகன் உருகுணைக்கு தப்பி வந்து அங்கிருந்த தமிழ் அரசர்களிடம் தஞ்சமடைந்தான். பின்னர் யட்டால என்ற இடத்தில் அவனுக்கு என்றொரு மகன் பிறந்தான். அவன் யட்டால தீசன் என அழைக்கப்பட்டான். மகாநாகனுக்கு கோதாபயன் என்ற இன்னொரு மகனும் உண்டு. கோதாபயன் தன் மகனான காகவண்ண தீசனை உருகுணை இராச்சியத்துக்கு அரசனாக்க எண்ணி தன் பாட்டன் காலத்தில் இருந்து தங்கள் குடும்பத்துக்கு தஞ்சம் அளித்த தமிழ் அரசர்களையே கொன்று ஆட்சியைப் பிடித்தான். இவ்வாறு வரலாற்றின் படி இரண்டு நூற்றாண்டுகள் தமிழரிடம் இருந்த உருகுணை இராச்சியம் சிங்களவரிடையே சென்றது.

அரசர்கள்
 உருகுணை தமிழர்கள் (கி.மு. நாலாம் நூற்றாண்டுக்கு முறபட்ட காலத்தில் இருந்து கி.மு. 210 வரை)
 கோதாபயன் (உருகுணை தமிழர்களை கொன்று ஆட்சி அமைத்தவன்)
 காகவண்ண தீசன்
 துட்டகைமுனு
 தாட்டியன் - 
 தாதுசேனன் (பொ.பி. 463 - 479) - இராசராட்டிரப் பாண்டியர் காலத்தில் உருகுணையில் மறைந்து ஆட்சி நடத்தினான். அவர்களில் கடைசி அரசனான பிட்டியன் என்பவனை கொன்றதும் இலங்கையின் மற்றைய பகுதிகளையும் கைப்பற்றினான்.
 இராஜேந்திர சோழன்

புகலிடமான உருகுணை 
எல்லாளன், பஞ்ச பாண்டியர் (அநுராதபுரம்), இராசராட்டிரப் பாண்டியர், பல்லவர், முதலாம் பாண்டியப் பேரரசை சேர்ந்த பாண்டியர்கள், சோழப் பேரரசர்கள், இரண்டாம் பாண்டியப் பேரரசை சேர்ந்த பாண்டியர்கள் போன்ற தமிழகத்தை சேர்ந்த மன்னர் குலத்தவர் இலங்கையின் மீது படை எடுத்து வட இலங்கையின் அநுராதபுர ஆட்சியைக் கைப்பற்றிய போதெல்லாம் சிங்களவருக்கு உருகுணையே ஒளிந்து கொண்டு ஆட்சி நடத்துவதற்கு புகழிடமாய் இருந்தது. பதினாறாம் நூற்றாண்டில் உருகுணையின் சில பகுதிகள் கண்டி இராச்சியத்துடன் இணைந்தன.

இவற்றையும் பார்க்க 
 அனுராதபுர இராச்சியம்
 இலங்கையின் வரலாறு

மேற்கோள்களும் குறிப்புகளும்

வெளி இணைப்புகள்
 உறுகுனு இராச்சியம்

இலங்கை இராசதானிகள்
கிழக்கு மாகாணம், இலங்கை
ஊவா மாகாணம்
அம்பிகாபதி (1957 திரைப்படம்)

அம்பிகாபதி 1957 ஆம் ஆண்டில் ஏ. எல். சீனிவாசன் தயாரிப்பில் வெளியான தமிழ்த் திரைப்படம். இதில் சிவாஜி கணேசன், பானுமதி, என். எஸ். கிருஷ்ணன், நம்பியார், டி. ஏ. மதுரம் ஆகியோர் முதன்மை வேடங்களில் நடித்தனர். டி.எம்.சவுந்தரராஜனின் பாடல்கள் கொண்ட திரைப்படம் இது.

உசாத்துணை 
Ambikapathi (1957), ராண்டார் கை, தி இந்து, நவம்பர் 7, 2015
 No stereotyping her

வெளி இணைப்புகள் 
 

1957 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிவாஜி கணேசன் நடித்த திரைப்படங்கள்
எம். என். நம்பியார் நடித்த திரைப்படங்கள்
பி. பானுமதி நடித்த திரைப்படங்கள்
என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
ஜி. ராமநாதன் இசையமைத்த திரைப்படங்கள்
என். எஸ். கிருஷ்ணன் நடித்துள்ள திரைப்படங்கள்
தமிழ்ச் சமூகக் கல்வி இயக்கம்

தமிழ்ச் சமூகக் கல்வி இயக்கம் என்பது தமிழ்நாட்டில் பள்ளிகளில் தமிழ் வழிக் கல்வியைக் கோரி ஒருங்கிணைக்கப்படும் ஓர் அமைப்பு ஆகும்.  இந்த அமைப்பு அதிமுக அரசு அரச பள்ளிகளில் ஆங்கில வழிக் கல்வியை அறிமுகப்படுத்தியததைத் தொடர்ந்து உருவானது.

முக்கிய கோரிக்கைகள் 
 அரசு பள்ளிகளில் ஆங்கில வழிப்பிரிவைத் தொடங்காதே!
 சமச்சீர்க் கல்வியை முழுமையாக நடைமுறைப்படுத்து!
 தமிழ்வழியில் படித்தவருக்கே தமிழ்நாட்டில் வேலை கொடு!
 தமிழ் ஆட்சிமொழிச் சட்டத்தை முழுமையாக நடைமுறைப்படுத்து!

இவற்றையும் பார்க்க 
 சமசீர் கல்வி

வெளி இணைப்புகள் 
 நமது கல்வி முறையும், அரசு தொடக்கப் பள்ளிகளில் ஆங்கில வழிக்கல்வித் திணிப்பும் - கருத்தரங்கம்

தமிழ்வழிக் கல்வி அமைப்புகள்
கோவிலம்பாக்கம்

கோவிலம்பாக்கம் (ஆங்கிலம்:Kovilambakkam), இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தில் இருக்கும் ஒரு கணக்கெடுப்பில் உள்ள ஊர்  ஆகும். கீழ்க்கட்டளை, பல்லாவரம், பள்ளிக்கரணை, மேடவாக்கம் ஆகியவற்றை எல்லைகளாகக் கொண்டப் பழமையான ஓர் ஊராகும். தொடர்வண்டி மூலமாகவும், மாநகரப் பேருந்து மூலமாகவும் எளிதில் அடையத்தக்க ஊராக பன்னாட்டு விமான நிலையத்திற்கு சற்று அருகில் உள்ளது.

பெயர்க்காரணம்

கோவில்+அம்+பாக்கம் என்று பிரித்து அழகிய கோயிலையுடைய ஊர் அல்லது பாக்கம் எனப் பொருள் கொள்ளலாம்.  தமிழிலக்கணப்படி, பாக்கம் என்பது பொதுவாக கடற்கரை ஒட்டிய நிலப்பகுதியை குறிப்பதாகும். இன்றும் இவ்வூரில் அழகிய பழமையான திருநீலகண்டர் எனும் சிவன் கோயிலை தரிசிக்கலாம்.

மேற்கோள்கள்

 தமிழ்நாடு மாநிலத்திலுள்ள ஊர்களும் நகரங்களும்
கனகா (நடிகை)

கனகா (பிறப்பு: 14 சூலை 1973) தென்னிந்தியத் திரைப்பட நடிகை ஆவார். நடிகை தேவிகாவின் மகளான இவர் 1989-ஆம் ஆண்டில் கரகாட்டக்காரன் திரைப்படத்தின் மூலம் தமிழ்த் திரையுலகில் அறிமுகமானார். இவரது தந்தை தேவதாசு. தமிழ், மலையாளம், கன்னடம், தெலுங்குத் திரைப்படங்களில் நடித்துள்ளார். ரஜினிகாந்த், பிரபு, கார்த்திக், மோகன்லால், மம்முட்டி, ஜெயராம் போன்ற பல முன்னணி நடிகர்களுடன் இவர் நடித்துள்ளார்.

சொந்த வாழ்க்கை
2007 இல் கலிபோர்னியாவை சேர்ந்த பொறியாளர் முத்துக்குமார் என்பவரை யாருக்கும் தெரியாமல் திருமணம் செய்து கொண்டதாகவும், திருமணம் முடிந்து 15 நாள் கழித்து அவர் காணவில்லை என்றும், பிப்ரவரி 6, 2010 வரை அவரைப்பற்றி எந்தத்தகவலும் இல்லை என்றும் தெரிவித்தார்.

திரைப்படங்கள்

தமிழ்
 கரகாட்டக்காரன் - 1989
 எதிர்காற்று - 1990
 அதிசய பிறவி - 1990
 கும்பக்கரை தங்கய்யா - 1991
 தாலாட்டு கேக்குதம்மா - 1991
 சாமுண்டி - 1992
 கோயில் காளை - 1993
 சக்கரை தேவன் - 1993
 கிளிப்பேச்சு கேட்கவா - 1993
 ஜல்லிக்கட்டுக்காளை - 1994
 சக்திவேல் - 1994
 பெரிய குடும்பம் - 1995
 சிம்ம ராசி - 1998
 விரலுக்கேத்த வீக்கம் - 1999

மலையாளம்
 காட்பாதர் - 1991 
 வியட்நாம் காலனி - 1992
 கோளாந்தர வார்த்த - 1993
 பின்காமி - 1994
 வார்த்தக்யபுராணம் - 1994
 குஸ்ருதிக்காற்று - 1995
 மன்னாடியார் பெண்ணினு செங்கோட்டச்செக்கன் - 1997
 நரசிம்மம் - 2000

மேற்கோள்கள்

தமிழ்த் திரைப்பட நடிகைகள்
மலையாளத் திரைப்பட நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
1973 பிறப்புகள்
வாழும் நபர்கள்
சென்னை நடிகைகள்
20 ஆம் நூற்றாண்டின் இந்திய நடிகைகள்
நாடன் பெண்ணு

இது 1967 ஆம் ஆண்டு வெளியான மலையாளத் திரைப்படம். நவஜீவன் பிலிம்சின் பேனரில், எம். ஓ. ஜோசப் தயாரிப்பில் வெளியானது.

பின்னணிப் பாடகர்கள்
பி. சுசீலா
கே. ஜே. யேசுதாஸ்
எஸ். ஜானகி
பி. ஜயசந்த்ரன்
ஜெ. எம். ராஜு

மேற்கோள்கள் 

1967 மலையாளத் திரைப்படங்கள்
இந்திய மலையாளத் திரைப்படங்கள்
எம்எஸ்-டொஸ்

எம்எஸ்-டொஸ் அல்லது எம்எஸ்-டாஸ் (MS-DOS,  ; Microsoft Disk Operating System - மைக்ரோசாப்ட் வட்டு இயக்கு தளம்) என்பது எக்ஸ்86 அடிப்படையிலான தனி மேசைக் கணினிகளுக்கான இயக்கு தளம் ஆகும். இது டாஸ் வகை இயக்கு தளங்களுக்காக அதிகம் பாவிக்கப்பட்டதும், 1980 முதல் 1990கள் வரையில் ஐபிஎம் தனி மேசைக் கணினி முதன்மை இயக்கு தளமும் ஆகும். பின்பு வரைகலை பயனர் இடைமுகம் இயக்கு தளங்களில் அறிமுகமானதும், குறிப்பாக மைக்ரோசாப்ட் விண்டோசு இயக்கு தளத்தின் பல்வேறு உற்பத்திகளினால் இது பின்தள்ளப்பட்டது.

குறிப்புகள்

உசாத்துணை
Microsoft MS-DOS 6 Technical Reference

தனியுடைமை இயக்கு தளங்கள்
ஜிடபிள்யு-பேசிக்

ஜிடபிள்யு-பேசிக் (GW-BASIC) என்பது கொம்பக் நிறுவனத்திற்காக மைக்ரோசாப்ட் ஐபிஎம் பேசிக் (பேசிக்கா) நிரல் மொழியிலிருந்து மேம்படுத்திய பேசிக்கின் நிரல் மொழி.

வெளி இணைப்புகள்
 Classic Basic Games Page , a resource for BASIC games and other programs
 Back to BASICs, another BASIC resource site
 
 GW-BASIC User's Manual
 Gary Beene's Information Center  regarding BASIC, with timeline dates for DOS, Windows and BASIC dialects
 GW-BASIC - Gee Whiz! Neil C. Obremski’s site devoted to GW-BASIC.

நிரல் மொழிகள்
சி சாப் (நிரலாக்க மொழி)

சி# (C#) என்பது மாறாத, ஏவல், கூறப்பட்ட, பணிமுறை, செயல்முறைசார், பொதுவான பொருள் நோக்கு மற்றும் ஆக்கக்கூறு நோக்கு ஆகியவற்றை உட்கொண்ட நிரலாக்க ஒழுங்குமுறை பல் நிரலாக்க கருத்தோட்ட நிரல் மொழியாகும்.

உசாத்துணை

குறிப்புகள்

நிரல் மொழிகள்
தளர்நிலை

பொறியியல் மற்றும் பொருளறிவியலில் பொருள் ஒன்றின் தளர்நிலை (yield strength அல்லது yield point)  என்பது அப்பொருள் நெகிழ்வுத் தன்மையை அடைய ஆரம்பிக்கும் போது அதன் தகைவைக் குறிக்கும்.

உருக்கு அல்லது செம்பாலான ஒரு கம்பி அல்லது கோல், மெதுவாக அதிகரிக்கின்ற ஒரு இழுவிசைக்கு உட்படுத்தப்பட்டால் முதலில் அந்த கம்பியின் நீளம் மெதுவாகக் கூடும். இந்நிலையில் ஊக்கின் விதி செயல்படும். நீட்சி, விசையைப் பொறுத்து மாறுபடும். மீட்சி எல்லைக்குள் இருக்கும்போது விசையை அகற்றினால், கம்பி மறுபடியும் முதல் நிலைக்குத் திரும்பும். மீட்சி எல்லைக்கு அப்பால் விசையின் சிறு மாற்றமும் மிகவும் அதிகநீட்சியினைத் தோற்றுவிக்கும். இது தளர்நிலை எனப்படும். சிறிது நேரத்தில் அறுநிலையை (Breaking point) அடைந்து கம்பி அறுந்துவிடும்.

உசாத்துணை
A dictionary of science -ELBS

மேற்கோள்கள்

இயற்பியல்
பொறியியல்
பொருளறிவியல்
வெப்பத்தின் பொறிமுறைச் சமவலு

வெப்பத்தின் பொறிமுறைச் சமவலு அல்லது வினை வெப்பச் சமவெண் (mechanical equivalent of heat) என்பது வெப்பவியக்கவியலின் முதல் விதிப்படி செய்த வேலைக்கும் அதன் காரணமாகத் தோன்றும் வெப்பத்திற்கும் உள்ள விகிதமாகும். இது ஒரு மாறா எண்ணாகும்.

W/H  =J

இங்கு
W - செய்த வேலை,இதன் அலகு ஜூல்,
H - அதனால் தோன்றிய வெப்பம்.இதன் அலகு கலோரி ஆகும்,
J - வெப்பத்தின் பொறிமுறைச் சமவலு,ஜூல்\ கலோரி ஆகும்.இதன் மதிப்பு 4.2 ஜூல்\கலோரி.

மேற்கோள்கள்

வெப்ப இயக்கவியல்
தேரே நால் லவ் ஹோ கயா

தேரே நால் லவ் ஹோ கயா என்பது 2012 ஆம் ஆண்டு வெளியான இந்தித் திரைப்படம். இதில் ரித்தீஷ், ஜெனிலியா ஆகியோஎ முதன்மை வேடங்களில் நடித்தனர். குமார் எஸ். தௌரானி தயாரிப்பில் உருவான இப்படம், பிப்பிரவரி 24 ஆம் நாள் வெளியானது.

திரைக்கதை
நாயகியான மினிக்கு திருமணம் என்றால் பிடிக்காது. ஆனாலும், அவள் தந்தை செல்வந்தர் ஒருவரை திருமணம் செய்துகொள்ள வற்புறுத்துகிறார். நாயகனான விரேன் தன் கனவான சொந்த பயண அலுவலகத்தைத் தொடங்க, பெரும்பாடுபடுகிறான். 
எனவே, நாயகியின் தந்தையிடம் உள்ள ஆட்டோ ஒன்றிற்கு ஓட்டுனராகப் பணிக்குச் சேர்கிறான்.  தனது சேமிப்புகளை தன் ஆட்டோ இருக்கையின் கீழ் வைக்கிறான். ஒரு நாள் நாயகியின் தந்தை தன் அனைத்து ஆட்டோக்களையும் விற்று புதிய கார்களை வாங்குகிறார். நாயகன் தன் பணம் தொலைந்ததன் காரணமாக குடிக்கிறான். குடித்த நிலையில் நாயகியின் வீட்டு வாசலில் தன் பணத்தைக் கேட்கிறான். அச்சமயம நாயகியின் திருமணப் பேச்சு எழுகிறது. உடனே, நாயகன் ஒரு துப்பாக்கியைக் காட்டி, பணம் தராவிட்டால் கொன்றுவிடுவதாக மிரட்டுகிறான். ஆனால், விட்டுவிடுகிறான். நாயகி தன் தந்தையை சமாளிக்க, நாயகனை தன் தந்தையின் புதிய காரில் தன்னை தொலைவுக்குக் கடத்திச் செல்லுமாறு வேண்டுகிறாள். அவள தந்தையிடம் ஒரு லட்சம் ரூபாய் கேட்க வேண்டும் என்றும் அதில் தன் பங்கான 60,000 ரூபாயைப் பெற்றுக் கொள்ளலாம் என்றும் நாயகனுக்கு அறிவுறுத்துகிறாள். மீதியைத் தான் எடுத்துக் கொள்வதாகவும் கூறுகிறாள்.
அவள் தந்தைக்கு கடிதம் சென்று சேரும் நேரத்தில், இருவரும் காதல் கொள்கின்றனர். நாயகியுடன் நிச்சயமான சன்னி என்பவனும் நாயகியின் தந்தையும் பணத்தைத் தருவதாகக் கூறுகின்றனர். ஆனால், கடைசி நேரத்தில் ஏமாற்றுகின்றனர்.
திடீரென்று பணம் மிரட்டும் கொள்ளை கும்பல் இருவரையும் கடத்திச் செல்கிறது.
கடத்திய கொள்ளைக் கும்பல் தலைவன் நாயகனின் தந்தை எனத் தெரிய வருகிறது. தந்தையின் வழியில் செல்ல விரும்பாமல், பாட்டியாலாவில் ஆட்டோ ஓட்டுனராகின்றான்.
நாயகியின் தந்தை பணம் கொடுத்து நாயகியை மீட்கிறார்.
நாயகனின் தந்தை நாயகி கடத்தல் தொழில் செய்ய வேண்டுமெனக் கூறுகிறான். நாயகிக்கு அவப்பெயர் வரக்கூடாது என்பதால் அவளை காதலிக்க வில்லை என்கிறான் நாயகன். தன் தந்தையுடன் செல்கிறாள் நாயகி. பின்னர், நாயகியை கடத்துகிறான் நாயகன். தன் தந்தையின் விருப்பப்படி திருமணத்திற்கு சம்மதிக்கிறாள். திருமணக் கோலத்தில் சன்னியை எதிர்பார்க்க, நாயகன் விரேன் வருகிறான். இருவரும் கடத்தல் தொழில் நடந்த நாயகனின் வீட்டை டாக்சி ஓட்டுனரகமாக மாற்றுகின்றனர்.

சான்றுகள்

இணைப்புகள்

2012 இந்தித் திரைப்படங்கள்
இந்திய இந்தித் திரைப்படங்கள்
வளைவு ஆரம்

வளைவு ஆரம் (radius of curvature, ROC) என்ற பதம் என்பது ஒளியியல் வடிவமைப்புகளில் குறி வழக்குகளுக்கு முக்கியமாகப் பயன்படுத்தப்படுகிறது. கோள வில்லைகள் அல்லது கோள ஆடிகளின் மேற்பரப்பின் வளைவு மையம் (center of curvature) (x, y, z) அவ்வில்லை அல்லது ஆடி எந்தக் கோளத்தின் பகுதியாக இருக்கிறதோ அக்கோளத்தின் மையம் ஆகும். வில்லையின் மேற்பரப்பின் உச்சப்புள்ளி வில்லையின் ஒளியியல் அச்சில் அமைந்திருக்கும். வளைவு மையத்திலிருந்து வளைவின் உச்சப் புள்ளிக்கான தூரம் கோளமேற்பரப்பின் ஆரம் அல்லது வளைவு ஆரம் எனப்படும். கோள ஆரையின் குறி வழக்கு பின்வருமாறு:
 உச்சப்புள்ளி (vertex) வளைவு மையத்தின் இடப்பக்கம் அமைந்திருந்தால் வளைவு ஆரம் நேர்க்குறியைக் கொண்டிருக்கும்.
 உச்சப்புள்ளி வளைவு மையத்தின் வலப்பக்கம் அமைந்திருப்பின், வளைவு ஆரம் எதிர்க்குறியைக் கொண்டிருக்கும்.

சிறுபிறழ்ச்சி கொண்ட கோளப்பரப்புகள்
ஒளியியல் மேற்பரப்புகள் கோளவடிவில் அல்லாமல் சிறு பிறழ்ச்சியைக் (aspheric lenses) கொண்டிருந்தாலும் அவற்றுக்கும் வளைவு ஆரம் கணிக்க முடியும். இவாற்றின் ஆரம் பின்வரும் சமன்பாட்டின் மூலம் தரப்படலாம்:

இங்கு, ஒளியியல் அச்சு z திசையில் இருப்பதாகக் கொள்ளப்படுகிறது.  என்பது அச்சில் இருந்து  தூரத்தில், உச்சப்புள்ளியில் இருந்து z-திசையில் மேற்பரப்பின் இடப்பெயர்ச்சி, ,  ஆகியன சுழியம் ஆக இருப்பின்,  வளைவு ஆரம் ஆகும்.  உச்சப்புள்ளியில் (இங்கு ) கூம்பு மாறிலி (conic constant) எனப்படும்.

மேலும் பார்க்க
 வளைவு ஆரம் (கணிதம்)

மேற்கோள்கள்

வடிவ ஒளியியல்
அலை ஒளியியல்
ஒளியியல் அளவுகள்
கிப்சின் ஆற்றல்

வெப்பவியக்கவியலில் கிப்ஸ் பயன்தரு ஆற்றல் (Gibbs free energy) அல்லது (பன்னாட்டு தனி மற்றும் பயன்பாட்டு வேதியியல் ஒன்றியம் பரிந்துரைத்த பெயர்: கிப்சின் ஆற்றல் (Gibbs energy), அல்லது free enthalpy என்பது ஒரு வெப்பவியக்கவியல் அமைப்பில் இருந்து மாறா வெப்பநிலையிலும் (சமவெப்பநிலை), மாறா அழுத்தத்திலும் (சமவழுத்தச் செயல்முறையிலும்), பெறப்படும் பயன்படு ஆற்றல் அல்லது வேலை ஆகும். இது வெப்பவியக்கவியலில் உள்ள நிலையாற்றல் ஆகும். கிப்சின் ஆற்றல் மாற்றத்தை () எனக் குறிப்பர்.

 : தானாக நிகழும் வேதியற்வினை (exergone Reaction).
 : சமநிலை. 
 : புறத்திலிருந்து பெறப்படும் ஆற்றலால் நிகழும் வேதியற்வினை (endergone Reaction).

சிறப்பியல்

வரைவிலக்கணங்கள்
கிப்சின் சுயாதீன ஆற்றல் சக்தியானது பின்வருமாறு தரப்படுகின்றது.

dG = dH - T.dS

dG - கிப்சின் சுயாதீன ஆற்றல் சக்தி

dH - எந்தல்பி , ெவப்பவுள்ளுைற மாற்றம்

T   - ெவப்பநிைல (ெகல்வின்)

dS - எந்திரப்பி

கிப்சின் பயனுறு ஆற்றல் பின்வருமாறு வரையறுக்கப்படுகிறது:

G(p,T) = U + pV − TS

அல்லது

G(p,T) = H − TS

இங்கு: 
 U - அக ஆற்றல் (அனைத்துலக முறை அலகுகள் (SI) அலகு: ஜூல்)
 p  - அழுத்தம் (SI அலகு: பாசுக்கல்)
 V - கனவளவு (SI அலகு: மீ3)
 T - வெப்பநிலை (SI அலகு: கெல்வின்)
 S - சிதறம் (SI அலகு: ஜூல் / கெல்வின்)
 H - வெப்ப அடக்கம் (SI அலகு: ஜூல்)

மேற்கோள்கள்

வெப்பவியல்
வெப்ப இயக்கவியல்
இயற்பியல் கோட்பாடுகள்
ஓசுமியம்

ஓசுமியம் (Osmium) என்பது Os ஐ குறியீடாகக் கொண்டதும் அணு எண் 76 ஐயும், அணு நிறை 190.2 ஐயும் கொண்ட ஒரு வேதியல் தனிமம் ஆகும். இது பிளாட்டினம் குடும்பத்தைச் சேர்ந்த உடையும் தன்மையுடைய தாண்டல் உலோகம் ஆகும். இதுவே அதிக அடர்த்தியை உடைய இயற்கையான, நிலையான தனிமமாகும். இதன் அடர்த்தி 22.59 g/cm3 ஆகும். உருகு நிலை 2700 °C. கொதிநிலை 5300 °C க்கும் மேல். ஒப்படர்த்தி 29.48. வலுவெண் 2,3,4 அல்லது 8. மின்விளக்கு இழைகள் செய்யப் பயன்படுகிறது. இது இயற்கையாகவே இரீடியம் மற்றும் பிளாட்டினத்துடன் கலப்புலோகமாகக் காணப்படும். மின்சாரத் தொடுகைகள், பேனா முனைகள் மற்றும் அதிக உறுதித்தன்மையும் தாங்கும் தன்மையும் தேவைப்படும் பல பயன்பாடுகளை உடையது.

பண்புகள் 

திண்மையான, படிக உருவுடைய, பிளாட்டின உலோக வகை தனிமமாகும். இதுவே மிகவும் கனம் கூடிய பொருளாகும். சூடாக்கும் போது நச்சு வளிமத்தினை வெளியிடுகிறது. இது பளபளக்கும் சாம்பல் நிறமுடையது. இது மிக அதிகமான வெப்பநிலையிலும் மினுமினுக்கும் தன்மையைப் பேணக் கூடியது.

ஓரிடத்தான்கள் 
ஓசுமியத்தின் இயற்கையாகக் காணப்படும் ஏழு ஓரிடத்தான்கள் உள்ளன. இவற்றில் ஆறு நிலையானவை ஆகும். , , , , ,  (அதிகமாக உள்ளது) என்பவையே நிலையானதாகும் .  பல ஆண்டுகளின் பின்னர் அல்ஃபா அழிவு மூலம் பிரிகையடையும் இயற்கையான ஓரிடத்தானாகும். இப்பிரிகையடைதல் ஏனையவற்றிற்கும் இருக்கலாமென நம்பப்பட்டாலும் இது உறுதிப்படுத்தப்படவில்லை.

உசாத்துணை

வெளி இணைப்புகள் 

 Chemistry in its element podcast (MP3) from the வேதியியலுக்கான வேந்திய சங்கம்'s Chemistry World: Osmium

தனிமங்கள்
தாண்டல் உலோகங்கள்
உயர் உலோகங்கள்
 
தாயகத் தனிமக் கனிமங்கள்
அ. வரதராஜப் பெருமாள்

அண்ணாமலை வரதராஜ பெருமாள் (Annamalai Varatharaja Perumal) இலங்கையின் வடக்கு கிழக்கு மாகாண சபையின் முதலமைச்சராக 1988 முதல் 1990 வரை பதவியில் இருந்தவர். இவர் ஈழமக்கள் புரட்சிகர விடுதலை முன்னணி என்ற ஈழத்தமிழ்ப் போராளிக் குழுவின் தலைவராகச் செயல்பட்டவர்.

வாழ்க்கைச் சுருக்கம்
வரதராஜ பெருமாளின் தந்தை அண்ணாமலை இந்திய வம்சாவழித் தமிழர். தாயார் யாழ்ப்பாணத்தைப் பிறப்பிடமாகக் கொண்டவர். பள்ளியில் படிக்கும் போதே தமிழர் விடுதலைக் கூட்டணியின் மாணவர் அமைப்பில் இணைந்து போராட்டங்களில் ஈடுபட்டார். சிறிமாவோ பண்டாரநாயக்காவின் அரசால் கைது செய்யப்பட்டு விசாரணை இன்றி சிறைகளில் அடைக்கப்பட்ட 42 தமிழ் இளைஞர்களில் வரதராஜ பெருமாளும் ஒருவர். யாழ்ப்பாணப் பல்கலைக்கழகத்தில் படித்துப் பட்டம் பெற்ற இவர் அப்பல்கலைக்கழகத்திலேயே பொருளியல் விரிவுரையாளராகப் பணியாற்றினார். ஈழமக்கள் புரட்சிகர விடுதலை முன்னணி (ஈபிஆர்எல்எஃப்) அமைப்பில் இணைந்த இவர் 1980களில் கைது செய்யப்பட்டு சிறையில் அடைக்கப்பட்டார்.

1983 செப்டம்பரில் மட்டக்களப்பு சிறை போராளிகளால் தாக்கப்பட்ட போது, வரதராஜ பெருமாள் சிறையில் இருந்து தப்பி இந்தியாவிற்குத் தப்பிச் சென்றார். சென்னையில் இவர் ஈபிஆர்எல்எஃப் அமைப்புடன் இணைந்து அரசியலில் ஈடுபடலானார். அதன் பேச்சாளராகவும் பணியாற்றினார். விடுதலைப் போராளி அமைப்புகள் 1985 ஆம் ஆண்டில் இலங்கை அரசுடன் நடத்திய திம்புப் பேச்சுவார்த்தைகளில் பெருமாளும் கலந்து கொண்டார்.

1987 ஆம் ஆண்டில் இந்திய இலங்கை உடன்பாட்டை அடுத்து புதிதாக அமைக்கப்பட்ட வடகிழக்கு மாகாண சபைக்கான தேர்தல் 1988 நவம்பர் 19 இல் நடத்தப்பட்டது. இந்தியாவின் ஆதரவில் இயங்கிய ஈபிஆர்எல்எஃப் இத்தேர்தலில் வெற்றி பெற்றது. தமிழர் விடுதலைக் கூட்டணி இத்தேர்தலில் பங்கேற்கவில்லை. வடகிழக்கு மாகாண சபையின் முதலமைச்சர் பதவியை வரதராஜ பெருமாள் ஏற்றுக் கொண்டார். இவர் டிசம்பர் 1988 முதல் மார்ச் 1990 வரை இப்பதவியை வகித்து வந்தார்.

1990, மார்ச்சு 1 அன்று, இந்திய அமைதி காக்கும் படையினர் இலங்கையை விட்டுப் புறப்படும் தறுவாயில், முதலமைச்சர் பெருமாள் மாகாணசபைக் கூட்டத்தில் தமிழீழத்தைப் பிரகடனப்படுத்தி விட்டு இந்தியப் படையினருடன் சேர்ந்து நாட்டை விட்டு வெளியேறி இந்தியாவில் அடைக்கலம் பெற்றார். இதனை அடுத்து அரசுத்தலைவர் பிரேமதாசா மாகாணசபையைக் கலைத்து, நடுவண் அரசின் நேரடி ஆட்சியைக் கொண்டு வந்தார்.

இந்தியா சென்ற பெருமாள் சிறிது காலம் மத்தியப் பிரதேச மாநிலத்தில் வாழ்ந்து வந்தார். தற்போது இவர் ராஜஸ்தானில் இந்திய அரசின் பாதுகாப்பில் வாழ்ந்து வருகிறார்.

மேற்கோள்

வெளி இணைப்புகள்
Varadaraja Perumal in conversation with Sumit Chakravartty , 23 மே 2009

ஈழமக்கள் புரட்சிகர விடுதலை முன்னணியின் உறுப்பினர்கள்
இலங்கைத் தமிழ் அரசியல்வாதிகள்
ஈழ விடுதலைப் போராளிகள்
வாழும் நபர்கள்
வரலாற்றுத் திருகோணமலை (நூல்)

வரலாற்றுத் திருக்கோணமலை என்பது 2003 இல் வெளிவந்த திருகோணமலையின் வரலாற்றைக் கூறும் ஒரு தமிழ் ஆய்வு நூல் ஆகும்.  இந்த நூலின் ஆசிரியர் கனகசபாபதி சரவணபவன் ஆவார்.  இந்த நூல் பண்டைக் காலத்தில் இருந்து போர்த்துக்கீசர் வருகை வரை திருகோணமலையின் வரலாற்றை, சிறப்பாக திருகோணமலையில் தமிழர் வரலாற்றை ஆதாரங்களுடன் வெளிப்படுத்துகிறது.

வெளி இணைப்புகள் 
 வரலாற்றுத் திருக்கோணமலை

ஈழத்து வரலாற்றியல் தமிழ் நூல்கள்
ஈழத்து நூல்கள்
2003 தமிழ் நூல்கள்
திருகோணமலை வரலாறு
நாத்திகம் (இதழ்)

நாத்திகம் என்பது பி. இராமசாமி வெளியிட்ட தமிழ் இதழ் ஆகும். இறைமறுப்புக் கருத்துக்களையும், தி.மு.கவுக்கு எதிரான விமர்சனங்களையும் தாங்கி இந்த இதழ் நெடுங்காலம் வெளிவந்தது. இந்த இதழுக்கு எதிராக மு. கருணாநிதி, ம. கோ. இராமச்சந்திரன் உட்பட்டோர் 15 வழக்குகளையும், அரச சமய நிறுவனங்கள் 45 வழக்குகளையும் தொடுத்து ஆசிரியரை பெரும் நெருக்கடிக்கு உள்ளாக்கினர்.  இந்த வழக்குகளால் ஆசிரியர் சிறைத் தண்டனை, அபராதம் போன்ற தண்டனைகளை அனுபவித்தார்.

வரலாறு 
நாத்திகம் என்ற பெயரிட்ட இதழைக் கொண்டுவருவதற்கு அண்ணாத்துரை எதிர்ப்புத் தெரிவித்தார். இந்த இதழ் வெளிவந்த போது, "நாத்திகம் மத எதிர்ப்புக் கொள்கை. அது தி.மு.க கொள்கையில்லை" என்று திமுக அறிவித்தது.

மேற்கோள்கள் 

இறைமறுப்புத் தமிழ் இதழ்கள்
தமிழ்ச் சூழலில் கருத்து வெளிப்பாட்டுச் சுதந்திரம்
பகுத்தறிவுத் தமிழ் இதழ்கள்
எம். ஜி. ஆர் திரைப்பட நகர்

எம். ஜி. ஆர் திரைப்பட நகர் (M.G.R. Film City) தமிழ்நாட்டில், தென்சென்னையிலுள்ள ராசீவ் காந்தி சாலையில் தரமணி என்ற இடத்தில் அமைந்திருக்கிறது. 1994 ஆம் ஆண்டு துவங்கப்பட்ட இது, குறைந்த முதலீட்டில் எடுக்கப்படும் திரைப்படங்களின் தயாரிப்பாளர்களுக்கு பெரும் உதவியாக உள்ளது. 1997ம் ஆண்டு இங்கிலாந்தின் இளவரசி எலிசபெத் இங்கு வருகை புரிந்தார். அவ்வை சண்முகி, முதல்வன், ஹே ராம் போன்ற திரைப்படங்கள் இங்கு தயாரிக்கப்பட்டவையாகும். உலக தரத்தில் அமையப்பெற்ற சாலை இந்நகரம் காணப்படுகிறது. இதன் அண்மையில் சி. பி. டி. வளாகம், பிரபலமான  வி. எச். எஸ் மருத்துவமனை ஆகியவையும் உள்ளன.

﻿

மேற்கோள்கள்

சென்னை
தமிழ்நாடு திரைப்படத்துறை
சென்னைக் கட்டிடங்கள்
விசைகளின் இணைகர விதி

விசைகளின் இணைகர விதி (Paralleogram law of forces) என்பது பொருள் ஒன்றில் தொழிற்படும் இரு விசைகளின் தொழிற்பாட்டை அறியப் பயன்படுத்தப்படுகிறது. ஒரு புள்ளியில் செயல்படும் இரு விசைகளை அளவிலும் திசையிலும் ஒரு இணைகரத்தின் அடுத்தடுத்த பக்கங்களாகக் குறிக்கமுடியுமானால், அவ்விசைகளின் விளைவு (Resultant) விசையினை அளவிலும் திசையிலும் விசைகள் செயல்படும் புள்ளியிலிருந்து வரையப்படும் மூலைவிட்டத்தால் குறிக்கலாம். விசைகளின் இவ்விதி திசைவேகத்திற்கும் பொருந்தும்.

மேற்கோள்கள்

விசை
விசைகள்
சைவம் (நூல்)

சைவம் என்ற நூல் பூ ஜெயராமனால் எழுதப்பெற்றதாகும்.

பொருளடக்கம்
 வரலாற்றுப் பின்னணி
 காஷ்மீர சைவம்
 இரு பிரிவுகள்
 முடிந்த உண்மைப் பொருள்
 உலக படைப்பு
 ஆன்ம விடுதலை
 வீடுபேரு
 ஆன்ம விடுதலைத் தடைகள் 
 வீரசைவம்
 அடிப்படை நூல்கள்
 உலகப்படைப்பு
 கடவுட் கொள்கை
 லிங்க ஸ்தல
 அங்க ஸ்தல
 ஆன்ம விடுதலை
 விடுதலைக்கு வழிகள்
 சைவ சித்தாந்தம்
 அடிப்படை நூல்கள்
 சித்தாந்த மெய்ப்பொருகள்
 இறை
 உயிர்
 தளை
 ஆணவம்
 கன்மம்
 மாயை
 கிரோதாயி
 மயேயம்
 ஆன்மவிடுதலை

சைவ சமய நூல்கள்
உபவேதங்கள்

உபவேதங்கள் பல்வேறு துறை சார்ந்த தொழில்நுட்பத் தகவல்கள் உபவேதங்களாகத் தொகுக்கப்பட்டிருக்கின்றன.  தலைமுறை தலைமுறையாக வேதகால முனிவர்கள் காலம் முதல் கைமாற்றி அளிக்கப்படும் பல்வேறு துறை சார்ந்த பயனுள்ள தகவல்களே நான்கு உபவேதங்களாக அறியப்படுகின்றன. 

ரிக், யசுர், சாம, அதர்வணம் ஆகிய நூல்கள் நான்கும் முக்கியமான வேத நூல்கள் எனப்படுகின்றன. அவற்றிற்குத் துணையாக தோன்றிய நால்வகை நூல்கள் உபவேதம் எனப்படுகின்றன. அவை, மருத்துவ நூலாகிய ஆயுர்வேதம், அனைத்து படைகலன்களையும் பற்றியும் அவற்றை பயிலும் முறையைப் பற்றியும் கூறும் தனுர்வேதம், இசையின் மூலம் கடவுளர்களை வழிபடும் முறையை தெரிவிக்கும் காந்தர்வ வேதம், செல்வத்தை ஈட்டுதல், காத்தல், வகைப்படுத்திச் செலவு செய்தல், பயன் துய்த்தல் போன்றவற்றை உணர்த்தும் நூல் அர்த்தசாஸ்திரம் மற்றும் சில்ப வேதம் என்பனவாகும்.

வேதாங்கங்களின் பின்னிணைப்பாக உபவேதங்கள் கருதப்படுகிறது.

உபவேதங்கள்
 ஆயுர்வேதம் –  வாழ்க்கை குறித்த அறிவியல். இது அதர்வண வேதத்தை சார்ந்தது. .
 சில்ப வேதம்- அதர்வண வேதத்தின் உபவேதம். இது கட்டடக் கலையை விவரிக்கின்றது.
 தனுர் வேதம் – போர்க்கலைகள் மாற்றும் ஆயுதங்கள் குறித்த அறிவியல், இது ரிக் வேதத்தைச் சார்ந்தது.
காந்தர்வ வேதம் –  நுண்கலைகள் குறித்த அறிவியல். இது சாம வேதத்தைச் சார்ந்தது.

மேற்கோள்கள்

வெளி இணைப்புகள்

சமசுகிருத நூல்கள்
இந்து சமய நூல்கள்
ஐயப்பித்து

ஐயப்பித்து அல்லது ஐயப்பிரமை (Paranoia) என்பது மிகையான ஐயம் அச்சம் ஆகியவற்றின் அடிப்படையில் வேண்டாத காரணங்களைக் கற்பித்துக்கொள்கை. தற்செயலான அல்லது சாதாரணமான அல்லது நிகழாத நிகழ்வுகளுக்கெல்லாம் மிகையான ஐயங்களால் வேண்டாத காரணங்களைக் கற்பித்துக் கொள்வர். இல்லாதவையெல்லாம் இவர்களுக்கு இருப்பதுபோல் (delusional belief) தோன்றும்.

பொதுவான மனநல பாதிப்புக்குள்ளானவர்களைக் கண்டறிய இரண்டு வழிமுறைகள் உள்ளன. ஒன்று அவர்களாகவே தனது பிரச்சனைகளை தெரிவிப்பதின் செய்திகளைக் கொண்டு அறிவது; மற்றது அவரது நெருங்கிய நபர் தரும் செய்திகளைக் கொண்டு அறிவது. ஐயப்பித்தைப் பெரும்பாலான சமயங்களில் நெருங்கிய நபர் தரும் செய்திகள் மூலமாகவே கண்டுபிடிக்க முடிகிறது. மருத்துவமனையில் நேரடிக் கண்காணிப்பில் இதை மேலும் தெளிவாக உறுதி செய்து கொள்ள முடியும்.

ஐயப்பித்தை அடையாளங்காணப் பல்வேறு வகை அறிகுறிகள் கண்டுபிடிக்கப்பட்டு  வகைபடுத்தபட்டுள்ளன. ஆனாலும் எந்தவொரு தனி அறிகுறியையும் வைத்து இறுதி முடிவு எடுத்துவிட முடியாது. பல சமயங்களில் சில குறைகள் கலாச்சார சூழ்நிலை, கல்வி, வயது போன்ற பலவித வித்தியாசமான வேறுபாடுகளின் காரணமாக கூட இருக்கலாம். எந்தவொரு அறிகுறியும் வேறு வகை மனநல பாதிப்பு அல்லது உடல்நல பாதிப்பின் காரணமாக இருக்கலாம். எனவே ஐயப்பித்து நோய்தான் என்று இறுதியாக உறுதியாக முடிவெடிப்பது சுலபமல்ல.

பாதிக்கபட்டவரது அறிகுறிகளும் மற்ற நெருங்கிய நபரின் கருத்துகளும், மருத்துவரது நேரடி கண்காணிப்பும், காலப்போக்கில் ஏற்படும் மாற்றங்களும் கணக்கில் எடுத்து கொள்ளபடும். கிட்டதட்ட ஒரு குற்றவாளியின் வழக்கில் நிதானமாக எடுக்கப்படும் தெளிவான தீர்ப்பை போல பல அறிகுறிகளின் தொகுப்பைக் கொண்டு மனசிதைவு நோய் என்று உறுதியாகத் தீர்மானிக்கபடுகிறது. எவ்வளவுக்கு எவ்வளவு விரைவாக மனநல மருத்துவரின் ஆலோசனைக்கு வருகிறார் என்பதைப் பொறுத்தும், அவர்களுக்கு அளிக்கும் சரியான சிகிச்சை முறைகளை பொறுத்தும் இந்நோய் முழுமையான தீவிரமான கட்டத்தை அடையாமல் நோயால் பாதிக்கப்பட்டவரைக் காப்பாற்ற முடியும்.

மேற்கோள்கள்

உளநோயியல்
அசாதாரண உளவியல்
பூஜா (திரைப்படம்)

பூஜா என்பது 1967 ஆம் ஆண்டு வெளியான மலையாளத் நவம்பர் 10 ஆம் நாள் கேரளத்தில் வெளியாகியது. பி. கர்மசந்திரன் இயக்கத்தில், வேணு சந்திரன் தயாரிப்பில் உருவானது.

ஆக்குனர்கள்
பிரேம் நசீர்
கொட்டாரக்கர ஸ்ரீதரன் நாயர்
கவியூர் பொன்னம்மா
விஜய நிர்மலா
ஷீலா
ஜி. கே. பிள்ளை
டி. எஸ். முத்தய்யா
டி. கே. பாலசந்திரன்
பகதூர் 
சுகுமாரி
டி. பத்மினி
மோகன் தம்பி
பஞ்சாபி
அசோகன்.

பின்னணிப் பாடகர்கள்
கே. ஜே. யேசுதாசு
எஸ். ஜானகி
பி. சுசீலா
பி. லீலா

அணியறப்ரவர்ʼத்தகர்ʼ
இயக்கம் - வேணு, சந்திரன்
தயாரிப்பு - பி. கர்மசந்திரன்
சங்கீதா ‌- ஜி. தேவராஜன்
கதை, திரைக்கதை, வசனம் - பி. கர்மசந்திரன்
திரையாக்கம் - என்ʼ.எம். விக்டர்
நடனம் - கெ. பாலன்
வேடங்கள் - சி. வி. சங்கர்
ஆடை அலங்காரம் - ஹரி.

பாடல்கள்

மேற்கோள்கள் 

1967 மலையாளத் திரைப்படங்கள்
இந்திய மலையாளத் திரைப்படங்கள்
108 ஒரு நிமிடக் கதைகள் (நூல்)

108 ஒரு நிமிடக் கதைகள் எனும் நூல் விகடன் பிரசுரத்தினால் வெளியிடப்பட்டதாகும். இந்நூலில் ரவி பிரகாஷ், சுபா, ராஜேஸ்குமார், பட்டுக்கோட்டை பிரபாகரன் போன்றவர்களின் கதைகளும், விகடன் வாசகர்களின் கதைகளும் இடம் பெற்றுள்ளன.

இந்நூலானது 101 ஒரு நிமிடக் கதைகள் என்ற விகடனின் வெளியீட்டின் தொடர் வெளியீடாகும்.

சான்றுகள் 

தமிழ் சிறுகதை நூல்கள்
விகடன் பிரசுர நூல்கள்
2008 தமிழ் நூல்கள்
ஆடம் ஓப்பெல்

ஆடம் ஓப்பெல் (Adam Opel, மே 9, 1837 - செப்டெம்பர் 8, 1895) என்பவர் ஆடம் ஓப்பெல் என்னும் செருமானிய தானுந்து நிறுவனத்தைத் தொடங்கியவர்.

வாழ்க்கை வரலாறு
ஆடம் ஓப்பல் மே 9, 1837-இல் செருமானிய நாட்டில் உள்ள ரூசல்சைம் என்னும் ஊரில் வில்ஹெல்ம் என்னும் பூட்டு செய்பவருக்கு மகனாகப் பிறந்தார். இவர் தன்னுடைய தந்தையிடம் தனது 20-ஆம் வயது வரை தொழில் கற்றுக்கொண்டார். பின்னர் இவர் புருசல்சு நகரிலும் அதற்குப் பின் பாரிசு நகரிலும் தொழில் பழகுவதற்காகச் சென்றார். பாரிசில் இருந்தபோது அப்போது புதிதாகக் கண்டுபிடிக்கப்பட்ட தையல் இயந்திரத்தின் மீது விருப்பம் கொண்டார். அந்த இயந்திரத்தைப் பற்றி நன்றாக அறிந்து கொள்வதற்காக ஓப்பெல் 1859-ஆம் ஆண்டு தையல் இயந்திரம் தயாரிப்பவர் ஒருவரிடம் வேலைக்குச் சேர்ந்தார். அப்போது இவரது தம்பி கியார்கும் தொழில் கற்றுக்கொள்ள பாரிசு வந்தார். 1862-இல் ஆடம் ஓப்பெல் ரூசல்சைம் திரும்பினார்.

மேற்கோள்கள்

செருமனியர்
1837 பிறப்புகள்
1895 இறப்புகள்
இலீக்சு

இலீக்சு (leeks) வெங்காயம் மற்றும் பூண்டு (வெள்ளைப்பூண்டு),என்பவற்றை உள்ளடக்கிய பேரினமான அலியம், பேரினத்தைச் சேர்ந்த  காய்கறி ஆகும்.  இது அமரந்தேசியே குடும்பத்தையும் அலியொயிடியே உபகுடும்பத்தையும் சேர்ந்தது. இதற்கு பல்வேறு வகையான இருசொற் பெயரீடுகள் முன்னர் வழங்கப்பட்ட போதிலும் அவை தற்போது Allium ampeloprasum க்குரிய பயிரிடும்வகையாகக் கொள்ளப்படுகின்றது.

மேற்கோள்கள்

காய்கறிகள்
வெங்காயத் தாவரப்பேரினம்
மத்திய தோல் ஆராய்ச்சி நிறுவனம்

மத்திய தோல் ஆராய்ச்சி நிறுவனம் (Central Leather Research Institute, CLRI) என்பது இந்திய அரசினால் தோல் ஆராய்ச்சிக்காக நிறுவப்பட்டது. உலகளவில் தோல் ஆராய்ச்சி தொடர்பான அதிக உரிமங்களையும் ஆய்வுத்தாள்களையும் கொண்டுள்ளது. அறிவியல் மற்றும் தொழில் ஆய்வுக் குழுவின் கீழ் 1948 ஆம் ஆண்டு, 24 ஏப்பிரல் அன்று நிறுவப்பட்டது.

செயற்பாடுகள் 
தோல் தொழிற்சாலையின் வளர்ச்சியே இதன் முதன்மை நோக்கு. புதுமையான தோல் பதனிடும் தொழில் முறைகள் தொடர்பான ஆய்வுகளை மேற்கொள்கிறது. தோல் பதனிடுதல் தொடர்பான பயிற்சிகளும் தொழினுட்ப உதவிகளும் இங்கு வழங்கப்படுகின்றன.

இந்நிறுவனம் வேதியியல், உயிரியல், பொறியியல், தகவல் தொழினுட்பவியல் போன்ற பிரிவுகளையும் கொண்டுள்ளது. தலைமையகம் சென்னையிலும், மண்டல ஆய்வகங்கள் அகமதாபாத், ஜலந்தர், கான்பூர், கொல்கத்தாவிலும் உள்ளன.

மேற்கோள்கள்

வெளி இணைப்புகள்

தமிழ்நாட்டிலுள்ள ஆராய்ச்சி நிறுவனங்கள்
சென்னை
1948
அறிவியல் மற்றும் தொழிலக ஆய்வு மன்றம் (இந்தியா)
பெர்மாவின் தத்துவம்

ஒளியியலில், பெர்மாவின் தத்துவம் (Fermat's principle அல்லது principle of least time) என்பது ஒளிக்கதிர் ஒன்று ஒரு புள்ளியில் இருந்து இன்னொரு புள்ளிக்கு செல்லும் போது ஒளியானது மிகக் குறைந்த நேரத்தில் செல்லும் பாதை வழியாகவே செல்லும் என்பதை விளக்கும் தத்துவம் ஆகும். இத்தத்துவம் சில வேளைகளில் ஒளிக்கதிரின் வரைவிலக்கணத்திற்கும் பயன்படுத்தப்படுகிறது. இந்தத் தத்துவம் பிற அலை இயக்கங்களுக்கும் பொருந்தும்.

கண்ணாடிகளில் எதிரொளிப்பு, வெவ்வெறு ஊடகங்களில் ஒளி முறிவு, அல்லது முழு அக எதிரொளிப்பு போன்றவைகளை விளக்கவும் பெர்மாவின் தத்துவம் பயன்படுத்தப்படுகிறது. இது கணித முறைப்படி (குறைந்த அலைநீளங்களுக்கு) ஐகன்சு-பிரெனெல் தத்துவத்தின் மூலம் விளக்கப்படுகிறது.

மேற்கோள்கள்

இயற்பியல் தோற்றப்பாடுகள்
அலைகள்
ஒளியியல்
ஒளியியல் தோற்றப்பாடுகள்
அலை ஒளியியல்
வடிவ ஒளியியல்
இயற்பியலின் வரலாறு
திருமெய்யம் குடைவரைகள்

திருமெய்யம் குடைவரைகள் என்பவை இந்தியாவின், தமிழ்நாட்டின், புதுக்கோட்டை மாவட்டம் திருமெய்யத்தில் உள்ள குன்றில் காணப்படும் மூன்று குடைவரைகள் ஆகும். இவை 7-8ஆம் நூற்றாண்டில் குடையப்பட்டவை என்று கருதப்படுகின்றன. இவற்றில் ஒன்று, குன்றின் மேற்பகுதியிலும், கீழ்ப்பகுதியில்  சிவனுக்கும் திருமாலுக்கும் என இரண்டு குடைவரைகள் அடுத்தடுத்த குடைவரைக் கோயில்களாக உள்ளன. 

தமிழ்நாட்டில் பல குடைவரைகள் பள்ளிகொண்ட பெருமாளுக்கு அமைக்கப்பட்டுள்ளன என்றாலும் இங்குள்ள குடைவரையே அளவில் பெரியது.  தாய்ப்பாறையில் பள்ளிகொண்ட பெருமாள் செதுக்கபட்டுள்ளார். மேலும் நின்ற நிலையில் ஒரு பெருமாள் வெளியே செதுக்கபட்டு கொண்டுவந்து நிறுவப்பட்டவராகவும் உள்ளார். சிவனுக்கு அமைக்கபட்ட குடைவரையில் தமிழ்நாட்டின் தனிச்சிறப்பான படைப்பான இலிங்கோத்பவர் வடிவம் உள்ளது.

வரலாறு 
சமயப்பொறை  நோக்குடன் சிவனுக்கும், திருமாளுக்கும் அருகருகே இந்தக் குடைவரைகள் அமைக்கப்பட்டு, வருவாயும் திட்டமிடப்பட்டிருந்தது. ஒரு கட்டத்தில் வருவாய் பங்கீட்டில் நேர்ந்த இணக்கமற்ற போக்கால் குழப்பங்களும், சர்ச்சைகளும் தோன்றி கோயில்களில் வழிபாடு நிறுத்தபட்டன. இந்நிலையில் போசளர் ஆட்சிக் காலத்தில் இச்சிக்கலைத் தீர்க்க முயற்சி மேற்கொள்ளபட்டது. கி. பி. 1245 இல்  போசள படைத்தலைவர்களான இரவிதேவர், அப்பண்ணர் ஆகியோர் முன்னிலையில் சுற்றுவட்டார மக்கள் பிரதிநிதிகள், சமயப் பெரியவர்கள் கூட்டம் கூட்டப்பட்டு பேச்சுவார்த்தை நடத்தப்பட்டு வைஷ்ணவ மாகேசுவரம் என்ற ஒப்பந்தம் கையொப்பம் ஆனது. இந்த ஒப்பந்தம் கல்வெட்டாக பதியப்பட்டு அதில் 40 பேர் கையொப்பமிட்டனர்.

ஒப்பந்தத்தின் முதல் பகுதியாக இரு கோயில்களுக்கும் வருவாய் பகிரப்பட்டது. அடுத்து இரு கோயில்களில் எல்லைகள் வரையறுக்கபட்டு, அவற்றை சுவரெடுத்து பிரிக்க முடிவு செய்யப்பட்டது. அதேபோல தங்கள் கோயிலுக்கு சொந்தமான கல்வெட்டு அடுத்த கோயில் பகுதியில் இருந்தால் அவற்றைப் படியெடுத்து தங்கள் கோயில் பகுதியில் செதுக்கிக் கொள்ளவும் ஒப்பந்தம் வழிவகுத்தது. மேலும் கிழக்கில் இருந்த சுனை பெருமாள் கோயிலுக்கும், மேற்கில் உள்ள கிணறு சிவன் கோயிலுக்கும் எனவும் பிரிக்கப்பட்டது. இந்த ஒப்பந்தத்திற்கு பிறகும் அவ்வப்போது இரு கோயில் நிவாகத்திற்கு இடையே அவ்ப்போது சர்ச்சைகள் உண்டானது கல்வெட்டுகள் வழியாக அறியப்படுகிறது.

மேலும் பார்க்கவும்
திருமயம்
குடைவரைக் கோயில்கள்
திருமயம் மலைக்கோட்டை

மேற்கோள்கள்

இணைப்புகள்
வலைப்பூவில் திருமெய்யம் பற்றி 
திருமெய்யம் - அரிஅரவேலன் (அம்ருதா சூன் 2014)

தமிழகத்துக் குடைவரைகள்
புதுக்கோட்டை மாவட்டத்திலுள்ள கோயில்கள்
என். ஜி. ஓ (திரைப்படம்)

என். ஜி. ஓ 1967 ஆம் ஆண்டு வெளியான மலையாளத் திரைப்படம். இதில் பிரேம் நசீர், சுகுமாரி, சத்யன் உள்ளிட்டோர் முதன்மை வேடங்களில் நடித்துள்ளனர்.

நடிப்பு
சத்யன்
பிரேம் நசீர்
அம்பிகா
உஷாகுமாரி
அடூர் பாசி
சி. ஆர். லட்சுமி
எஸ். பி. பிள்ள
சுகுமாரி
கோட்டயம் செல்லப்பன்
கெடாமங்கலம் அலி
பேபி பத்மினி
பி. என். நம்ப்யார்ʼ
கிருஷ்ணகணேஷ்
கோட்டயம் சாந்தா

பின்னணிப் பாடகர்
கே. ஜே. யேசுதாசு
பி. லீலா
எஸ். ஜானகி
சீறோ பாபு
லதா

பாடல்கள்
சங்கீதம் - பி. ஏ. சிதம்பரநாத்

மேற்கோள்கள்

வெளி இணைப்புகள் 
இண்டெர்நெட் டேட்டாபேசில் என். ஜி. ஒ

1967 மலையாளத் திரைப்படங்கள்
இந்திய மலையாளத் திரைப்படங்கள்
கே. ரேகா

கே. ரேகா என்பவர் மலையாள சிறுகதை எழுத்தாளர் ஆவார். இவர் கேரள அரசின் சாகித்திய (இலக்கிய) விருதினைப் பெற்றுள்ளார்..

ஆக்கங்கள்
ஆருடெயோ ஒரு சாகாவ் (யாருடனோ ஒரு சகா)
ப்ரகாஸ் ராஜும் ஞானும் (பிரகாசு ராஜும் நானும்)
மாலினி தியற்றேழ்ஸ் (மாலினி தியேட்டர்ஸ்)
‘ரேகயுடெ கதகள் (ரேகாவின் கதைகள்)

விருதுகள்
கேரள இலக்கிய அக்காதமி கீதா ஹிரண்யன் விருது (2007) - ஆருடெயோ ஒரு சகாவ்
அவனீபால இலக்குய விருது - 2013

சான்றுகள்

மலையாள எழுத்தாளர்கள்
திருச்சூர் மாவட்ட நபர்கள்
கேரள அரசின் இலக்கிய விருது பெற்றோர்
வாழும் நபர்கள்
இந்தியப் பெண் ஊடகவியலாளர்கள்
கேரள எழுத்தாளர்கள்
கேரளப் பெண் எழுத்தாளர்கள்
ஜைமினி

ஜைமினி (Jaimini) என்பவர் பண்டைய இந்தியாவின் முனிவர்களுள் ஒருவர். இவர் இந்திய மெய்யியலாளர்களுள் ஒருவராக அறியப்படுகிறார். இவர் வியாசரின் மாணவர் ஆவார்.

மீமாம்சகக் கோட்பாடுகளுக்கு அடிப்படையாக இருப்பது ஜைமினி எழுதிய மீமாம்சக சூத்திரம். இவரது காலம் கிமு 200 க்கும் கிபி 200 இற்கும் இடையே இருக்கலாம். இவர் எழுதிய மீமாம்சக சூத்திரம் 2500 பாடல்களைக் கொண்டது. மீமாம்சையின் முக்கிய கொள்கை சடங்குகளைப் பற்றியதுதான். பல பிராம்மணங்களில் இவை பற்றி கூறப்பட்டுள்ளது. சாமவேதப்பாடல் ஒன்றிற்கும் அதனுடைய பிராம்மணம் ஒன்றிற்கும் ஜைமினியே ஆசிரியர் என்று தெரிகிறது.

ஜைமினியின் மீமாம்சகத்திற்கு உரை எழுதியவர் சபரர் என்பவர். இதற்கு சபர பாஷ்யம் என்பர். சபரரின் காலம் கி. பி. 400க்கு முன் இருக்காது என வரலாற்று அறிஞர் ஜா கூறுகிறார்.

ஆதார நூல்
இந்தியத் தத்துவ இயல்: ஓர் எளிய அறிமுகம், நூலாசிரியர், தேவிபிரசாத் சட்டோபாதயாயா, அலைகள் வெளீட்டகம்.

மீமாஞ்சம்
இந்து மெய்யியலாளர்கள்
மானூர், திருநெல்வேலி மாவட்டம்

மானூர் (Manur) இது திருநெல்வேலி மாவட்டத்தில் உள்ள மானூர் ஊராட்சி ஒன்றியத்தின் மானூர் ஊராட்சியில் உள்ள சிற்றூர் ஆகும். இது திருநெல்வேலியிலிருந்து 18 கிமீ தூரத்திலும் சங்கரன்கோவிலிலிருந்து 41 கிமீ தூரத்திலும் அமைந்துள்ளது. இதன் அருகில் சிறு ஆறு பாய்வதால் விவசாயம் எப்போதும் நடக்க ஏதுவாக உள்ளது. மானூர், திருநெல்வேலியிலிருந்து சங்கரன்கோவில் செல்லும் வழியில் அமைந்துள்ளதால் எப்போதும் வாகன நெரிசல் மிகுந்து காணப்படும் இடமாகும். இங்கு பலதரப்பட்ட மக்கள் வசிக்கிறார்கள்.

கிராமப்பகுதிகள்
கொண்டாநகரம்,  பழவூர், சிறுக்கன் குறிச்சி, சுத்தமல்லி, மதவக்குறிச்சி

சான்றுகள்

இணைப்புகள்

திருநெல்வேலி மாவட்டத்திலுள்ள கிராமங்கள்
யூஜின் வூசுட்டர்

யூஜீன் வூசுட்டர் (Eugen Wüster, 10 அக்டோபர் 1898 - 29 மார்ச் 1977) என்பவர், ஆசுத்திரியாவைச் சேர்ந்த ஒரு தொழிலதிபரும், கலைச்சொல்லியலாளரும் ஆவார். கலைச்சொல்லியலில் இவரது முன்னோடி ஆய்வுகள், செயற்பாடுகள் என்பவை காரணமாக இவர் கலைச்சொல்லின் தந்தை எனவும் அழைக்கப்படுவது உண்டு.

வரலாறு
யூஜீன் வூசுட்டர், 1898 ஆம் ஆண்டு அக்டோபர் 10 ஆம் தேதி ஆசுத்திரியாவின் உள்ள வீசெல்பர்க் என்னும் இடத்தில் பிறந்தார். 15வது வயதில் செயற்கை மொழியான எசுப்பரான்டோ மீது இவருக்கு ஆர்வம் ஏற்பட்டது. விரைவிலேயே, ஒரு எசுப்பரான்டோ மொழிபெயர்ப்பாளராகவும், இது தொடர்பான பல்வேறு கட்டுரைகளின் ஆசிரியராகவும் முன்னணிக்கு வந்தார். குறிப்பாக இவரது ஆர்வம் எசுப்பரான்டோ மொழியின் கலைச்சொற்கள், சொல்லாக்கம் ஆகிய துறைகளிலேயே இருந்தது. மின் பொறியியலில் கல்வி கற்று ஒரு மின் பொறியியலாளரான இவர், பின்னர் தனது தந்தையின் தொழிற்சாலையைப் பொறுப்பேற்றுக்கொண்டார்.

1918 - 1920 காலப்பகுதியில், அவருக்கு 22 வயது ஆகுமுன்பே, புகழ் பெற்ற எசுப்பரான்டோ - செருமன் அகரமுதலியை உருவாக்கினார். இது எசுப்பரான்டோவின் தொடக்ககாலச் சொற்றொகுதியினதும், சமென்கோவின் பயன்பாட்டினதும் விரிவானதும், துல்லியமானதுமான ஆக்கமாக இன்றுவரை கருதப்பட்டு வருகிறது. இந்த அகரமுதலியை உருவாக்கியதனால் கிடைத்த அனுபவமே இவரது கலைச்சொல்லியல் ஆய்வுகளுக்கு அடித்தளமாக அமைந்தது. பன்னாட்டுத் தொழில்நுட்பத் தொடர்பாடல் குறித்த இவரது ஆய்வுகளின் பலனாக, 1936 ஆம் ஆண்டில், பன்னாட்டுத் தர அமைப்பின் கீழ், கலைச்சொல் தரப்படுத்தலுக்கான தொழில்நுட்பக் குழு அமைக்கப்பட்டது. பன்னாட்டுக் கலைச்சொல் தரப்படுத்தல் கொள்கைகளை உருவாக்கியதுடன், நவீன தகவல் சமுதாயத்தின் அடிப்படைகளை உருவாக்குவதிலும் வூசுட்டர் குறிப்பிடத்தக்க பங்களிப்புச் செய்துள்ளார்.

இவர் வியன்னாப் பல்கலைக்கழகத்தில் கற்பித்திருக்கிறார். இப் பல்கலைக்கழகத்தில் உள்ள யூஜீன்-வூசுட்டர் ஆவணக் காப்பகத்துக்கும், ஆசுத்திரிய தேசிய நூலகத்தில் உள்ள எசுப்பரான்டோ அருங்காட்சியகம் மற்றும் திட்டமிட்ட மொழிகள் பிரிவுக்கும் அடிப்படையான நூல்களும் பிற ஆவணங்களும் வூசுட்டரால் வழங்கப்பட்டவை. கலைச்சொல்லியல் ஆய்வுகளில் தலைசிறந்து விளங்குபவர்களுக்கு வழங்குவதற்கென "யூஜீன் வூசுட்டர் பரிசு" என்னும் பரிசு ஒன்றை வியன்னாப் பல்கலைக்கழகமும், வியன்னா நகரும் சேர்ந்து உருவாக்கியுள்ளன.

பணிகள்
1938 ஆம் ஆண்டில் பன்னாட்டு மின்தொழில்நுட்பவியல் சொற்தொகுதியை உருவாக்கி வெளியிடுவதில் வூசுட்டர் முக்கிய பங்காற்றினார். இதன் அண்மைப் பதிப்பை இணையத்தில் பார்க்கமுடியும். உசாத்துணை நூற்பட்டியல் தொடர்பான பிரச்சினைகள், செருமன் மொழியின் ஒலிப்பமைப்புச் சீர்திருத்தம், உலகப் பதின்மமுறை வகைப்பாட்டு முறைமை, தகவலியல் போன்ற விடயங்களிலும் இவருக்கு ஈடுபாடு இருந்தது. வாள்கள் தொடர்பில் இவர் ஒரு வல்லுனர். இயந்திரக் கருவிகளை எடுத்துக்காட்டாகக் கொண்டு ஒரு மாதிரி அகரமுதலி ஒன்றையும் உருவாக்கினார். இதன் தற்போதைய பதிப்பும் இணையத்தில் உள்ளது. 1971 ஆம் ஆண்டில் "இன்ஃபோடேர்ம்" என அழைக்கப்படும் பன்னாட்டுக் கலைச்சொல்லியல் தகவல் மையம் என்னும் நிறுவனத்தை உருவாக்குவதற்கான நடவடிக்கைகளில் ஈடுபட்டார். இவர் பல்வேறு தலைப்புக்களிலான பதிப்பில் வெளிவராத பல நூல்களையும் விட்டுச்சென்றுள்ளார்.

குறிப்புகள்

இவற்றையும் பார்க்கவும்
 கலைச்சொல்லியல்

கலைச்சொல்லியலாளர்கள்
1898 பிறப்புகள்
1977 இறப்புகள்
ஆஸ்திரிய அறிவியலாளர்கள்